टीकमगढ़। शहर में गुरूवार को बच्चों ने यूरो किड्स स्कूल के समर कैम्प में भाग लेकर तैराकी का आनंद लिया। चिकरा रोड स्थित विनोद कुंज तिराहा पर स्थित यूरो किड्स प्री-स्कूल मेें इन दिनों 3 से 12 साल के बच्चों का समर कैंप आयोजित किया जा रहा है। जिसमें बच्चों को तैराकी और कत्थक का प्रशिक्षण दिया जा रहा है। स्कूल के संचालक ने बताया कि कैंप संबंध जानकारी लेने के लिए स्कूल परिसर और तक्षशिला कम्प्यूटर से जानकारी ली जा सकती है। स्कूल संचालक करूणेन्द्र जैन के अनुसार गर्मी के मौसम में बच्चों को कई एक्टीविटी सिखाने के साथ उन्हें प्रशिक्षित किया जा रहा है। उन्होंने बताया कि शिविर सुबह 9 बजे से शुरू होता है। जिसमें बच्चों को कुशल प्रशिक्षकों के देख-रेख में तैराकी का प्रशिक्षण दिया जा रहा है।